Uredba Komisije (ES) št. 599/2004

z dne 30. marca 2004

o sprejetju usklajenega vzorca spričevala in inšpekcijskega poročila, povezanima s trgovino z živalmi in proizvodi živalskega izvora med državami članicami Skupnosti

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1] in zlasti člena 20(3) Direktive,

ob upoštevanju Direktive Sveta 89/662/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [2] in zlasti člena 16(3) Direktive,

ob upoštevanju Direktive Sveta 91/628/ES z dne 19. novembra 1991 o zaščiti živali med prevozom in o spremembi direktiv 90/425/EGS in 91/496/EGS [3], in zlasti člena 15 Direktive,

ob upoštevanju Odločbe Sveta 92/438/EGS z dne 13. julija 1992 o računalniškem vodenju veterinarskih uvoznih postopkov (projekt Shift), ki spreminja direktive 90/675/EGS, 91/496/EGS, 91/628/EGS in Odločbo 90/424/EGS ter razveljavlja Odločbo 88/192/EGS [4], in zlasti člena 12 Odločbe,

ob upoštevanju naslednjega:

(1) Uskladitev predstavitve zdravstvenih spričeval, ki se zahtevajo v trgovini med državami članicami Skupnosti je bistvena za uvedbo sistema Traces, kakor je predvideno v Odločbi Komisije 2003/623/ES o razvoju celovitega računalniškega sistema Traces [5], da bi se lahko zbrani podatki pravilno upravljali in predelali zaradi izboljšanja zdravstvene varnosti v Skupnosti.

(2) Uvedba usklajenega vzorca zaradi zbiranja rezultatov inšpekcijskih pregledov, opravljenih v skladu z direktivami 89/662/EGS, 91/628/EGS in 90/425/EGS, je potrebna za elektronsko predelavo podatkov in vsebuje podlago za standardizirano predstavo rezultatov, kakor zahtevajo te direktive.

(3) Predstavitev vzorcev dokumentov, ki jih zahteva zakonodaja Skupnosti v naslednjih aktih, mora biti usklajena:

- Priloga F k Uredbi Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti [6],

- Prilogi D1 in D2 k Direktivi Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz semena domačih živali iz vrst govedi [7];

- Priloga C k Direktivi Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti, in uvoz iz tretjih držav za zarodke domačih živali vrste goveda [8];

- Priloga C k Direktivi Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki urejajo premike in uvoz kopitarjev iz tretjih držav [9];

- Priloga D k Uredbi Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev [10];

- Priloga IV k Direktivi Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [11];

- Priloga E k Direktivi Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg [12];

- Priloga E k Direktivi Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami [13];

- Priloga E k Direktivi Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A (I) k Direktivi 90/425/EGS [14];

- Priloga k Odločbi Komisije 94/273/ES z dne 18. aprila 1994 o veterinarskih spričevalih za dajanje psov in mačk na trg v Združenem kraljestvu in na Irskem, ko slednji niso s poreklom iz navedenih držav [15];

- Priloga k Odločbi Komisije 95/294/ES z dne 24. julija 1995 o določitvi vzorca veterinarskega spričevala za trgovanje z jajčnimi celicami in zarodki kopitarjev [16];

- Priloga k Odločbi Komisije 95/307/ES z dne 24. julija 1995 o vzorcih veterinarskih spričeval za živali za trgovanje s semenom kopitarjev [17];

- Prilogi I in II k Odločbi Komisije 95/388/ES z dne 19. septembra 1995 o vzorcih spričeval za trgovanje med državami članicami Skupnosti s semenom, jajčnimi celicami in zarodki ovc in koz [18];

- Priloga k Odločbi Komisije 95/483/ES z dne 9. novembra 1995 o vzorcu spričevala za trgovino z jajčnimi celicami in zarodki prašičev v Skupnosti [19];

- Prilogi I in II k Odločbi Komisije 1999/567/ES z dne 27. julija 1999 o določitvi vzorca spričevala iz člena 16(1) Direktive Sveta 91/67/EGS [20];

- Priloga I k Odločbi Komisije 2003/390/ES z dne 23, maja 2003 o uvedbi posebnih pogojev za dajanje na trg živalskih vrst iz ribogojstva, za katere se šteje, da niso dovzetne za nekatere bolezni, in njihovih proizvodov [21];

- Priloga IV k Direktivi Sveta 64/433/EGS z dne 26. junija 1964 o zdravstvenih težavah, ki vplivajo na trgovanje s svežim mesom znotraj Skupnosti [22];

- Priloga VI k Direktivi Sveta 71/118/EGS z dne 15. februarja 1971 o zdravstvenih problemih, ki vplivajo na trgovino s svežim perutninskim mesom [23];

- Priloga D k Direktivi Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti [24];

- Priloga IV k Direktivi Sveta 91/495/EGS z dne 27. novembra 1990 o javnozdravstvenih problemih in problemih zdravstvenega varstva živali, ki vplivajo na proizvodnjo in dajanje na trg mesa kuncev in mesa gojene divjadi [25];

- Priloga II k Direktivi Sveta 92/45/EGS z dne 16. junija 1992 o problemih javnega zdravstva in zdravstvenega varstva živali v zvezi z uplenom divjadi in dajanjem na trg mesa divjadi [26];

- Priloga V k Direktivi Sveta 94/65/ES z dne 14. decembra 1994 o pogojih za proizvodnjo in dajanje na trg mletega mesa in mesnih pripravkov [27];

(4) Izmenjave informacij med pristojnimi organi, predvidene z Uredbo (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi [28], bi bilo treba tudi uskladiti glede odpošiljanja živalskih stranskih proizvodov in predelanih proizvodov.

(5) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Različna zdravstvena spričevala, ki se zahtevajo v okviru trgovine med državami članicami Skupnosti, razen zdravstvenih spričeval za registrirane kopitarje, so predstavljena na podlagi usklajenega vzorca, priloženega tej uredbi.

Ti vzorci spričeval zajemajo:

1. standardizirani del I, "podrobnosti o pošiljki",

2. del II, "certificiranje", namenjeno prikazu zahtev v skladu z zakonodajo za posamezno vrsto, vrsto proizvodnje in vrsto proizvoda, ter

3. standardizirani del III, "pregledi", kjer se zabeležijo rezultati inšpekcijskih pregledov, izvedenih v skladu z veljavnimi pravili.

Člen 2

Ta uredba začne veljati 31. decembra 2004.

Države članice, ki tako želijo, pa lahko v okviru sistema Traces uporabijo to predstavitev spričeval od 1. aprila 2004 naprej.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. marca 2004

Za Komisijo

David Byrne

Član Komisije

[1] UL L 224, 18.8.1990, str. 29. Direktiva, kakor je nazadnje spremenjena z Direktivo 2002/33/ES Evropskega parlamenta in Sveta.

[2] UL L 395, 30.12.1989, str. 13. Direktiva, kakor je nazadnje spremenjena z Uredbo Sveta (ES) št. 806/2003.

[3] UL L 340, 11.12.1991, str. 17. Direktiva, kakor je nazadnje spremenjena z Uredbo Sveta (ES) št. 806/2003.

[4] UL L 243, 25.8.1992, str. 27. Odločba, kakor je nazadnje spremenjena z Odločbo 95/1/ES.

[5] UL L 216, 28.8.2003, str. 58.

[6] UL L 121, 29.7.1964, str. 1977/64. Direktiva, kakor je nazadnje spremenjena z Uredbo Sveta (ES) št. 21/2004.

[7] UL L 194, 22.7.1988, str. 10. Direktiva, kakor je nazadnje spremenjena z Odločbo Komisije 2004/101/ES.

[8] UL L 302, 19.10.1989, str. 1. Direktiva, kakor je nazadnje spremenjena z Uredbo Sveta (ES) št. 806/2003.

[9] UL L 224, 18.8.1990, str. 42. Direktiva, kakor je nazadnje spremenjena z Uredbo Sveta (ES) št. 806/2003.

[10] UL L 224, 18.8.1990, str. 62. Direktiva, kakor je nazadnje spremenjena z Uredbo Sveta (ES) št. 806/2003.

[11] UL L 303, 31.10.1990, str. 6. Direktiva, kakor je nazadnje spremenjena z Uredbo Sveta (ES) št. 806/2003.

[12] UL L 46, 19.2.1991, str. 1. Direktiva, kakor je nazadnje spremenjena z Uredbo Sveta (ES) št. 806/2003.

[13] UL L 46, 19.2.1991, str. 19. Direktiva, kakor je nazadnje spremenjena z Odločbo Komisije 2003/708/ES.

[14] UL L 268, 14.9.1992, str. 54. Direktiva, kakor je nazadnje spremenjena z Uredbo Komisije (ES) št. 1398/2003.

[15] UL L 102, 12.4.2001, str. 63. Direktiva, kakor je nazadnje spremenjena z Odločbo Komisije 2001/298/ES.

[16] UL L 182, 2.8.1995, str. 27.

[17] UL L 185, 4.8.1995, str. 58.

[18] UL L 234, 3.10.1995, str. 30.

[19] UL L 275, 18.11.1995, str. 30.

[20] UL L 216, 14.8.1999, str. 13.

[21] UL L 135, 3.6.2003, str. 19.

[22] UL L 121, 29.7.1964, str. 2012/64. Direktiva, kakor je nazadnje spremenjena z Uredbo Sveta (ES) št. 806/2003.

[23] UL L 55, 8.3.1971, str. 23. Direktiva, kakor je nazadnje spremenjena z Uredbo Sveta (ES) št. 807/2003.

[24] UL L 26, 31.1.1977, str. 85. Direktiva, kakor je nazadnje spremenjena z Uredbo Sveta (ES) št. 807/2003.

[25] UL L 268, 24.9.1991, str. 41. Direktiva, kakor je nazadnje spremenjena z Uredbo Sveta (ES) št. 806/2003.

[26] UL L 268, 14.9.1992, str. 35. Direktiva, kakor je nazadnje spremenjena z Uredbo Sveta (ES) št. 806/2003.

[27] UL L 368, 31.12.1994, str. 10. Direktiva, kakor je nazadnje spremenjena z Uredbo Sveta (ES) št. 806/2003.

[28] UL L 273, 10.10.2002, str. 1.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------